น้ำมัน WTI ปิดลบ 1.78 ดอลลาร์ วิตกโอมิครอนกระทบดีมานด์
น้ำมัน WTI ปิดลบ 1.78 ดอลลาร์ วิตกโอมิครอนกระทบดีมานด์ โดยสัญญาน้ำมันดิบ WTI ส่งมอบเดือนก.พ. ลดลง 1.78 ดอลลาร์ หรือ 2.3% ปิดที่ 75.21 ดอลลาร์/บาร์เรล
น้ำมัน WTI ปิดลบ 1.78 ดอลลาร์ วิตกโอมิครอนกระทบดีมานด์ โดยสัญญาน้ำมันดิบ WTI ส่งมอบเดือนก.พ. ลดลง 1.78 ดอลลาร์ หรือ 2.3% ปิดที่ 75.21 ดอลลาร์/บาร์เรล
1 ม.ค. 2565

ผู้สื่อข่าวรายงานว่า สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลงในวันศุกร์ (31 ธ.ค.64) โดยปรับตัวลงเป็นวันแรกในรอบ 8 วันทำการที่ผ่านมา หลังตลาดถูกกดดันจากความวิตกที่เพิ่มขึ้นว่า จำนวนผู้ติดเชื้อไวรัสโควิด-19 สายพันธุ์โอมิครอนที่พุ่งขึ้นทั่วโลกนั้น อาจจะส่งผลกระทบต่อความต้องการใช้น้ำมัน
ทั้งนี้ สัญญาน้ำมันดิบ WTI ส่งมอบเดือนก.พ. ลดลง 1.78 ดอลลาร์ หรือ 2.3% ปิดที่ 75.21 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนก.พ. ลดลง 1.75 ดอลลาร์ หรือ 2.2% ปิดที่ 77.78 ดอลลาร์/บาร์เรล
ข้อมูลจาก FactSet บ่งชี้ว่า สัญญาน้ำมันดิบ WTI เพิ่มขึ้น 1.9% ในรอบสัปดาห์นี้, เพิ่มขึ้น 13.7% ในเดือนธ.ค., เพิ่มขึ้น 0.3% ในไตรมาส 4 และในปี 2564 ทะยานขึ้นมากกว่า 55% ซึ่งเป็นการปรับตัวขึ้นรายปีมากที่สุดในรอบ 12 ปี
ส่วนสัญญาน้ำมันดิบเบรนท์ ปรับตัวขึ้น 2.6% ในรอบสัปดาห์นี้, เพิ่มขึ้น 10.2% ในเดือนธ.ค. และเพิ่มขึ้นราว 50% ในปี 2564
บรรดานักลงทุนจะจับตาการประชุมโอเปกพลัสในวันที่ 4 ม.ค. ซึ่งคาดว่าโอเปกจะทำการตัดสินใจว่า จะเพิ่มการผลิตน้ำมันในเดือนก.พ.หรือไม่